《次韵吕居仁送李商老兼简李去言兄弟诸同参五首 其五》
宋代·饶节

李氏泽如海，富此明月珠。诸郎皆可人，共出尧舜途。

之子见我时，抱负勤髯奴。江头一再见，凛凛气百夫。

赠子伊字门，不类城旦书。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。